
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του Αστι¬ 
κού Οικοδομικού Συνεταιρισμού «ΠΑΝΟΡΑΜΑ» 
ΣΥΝ Π.Ε. στη θέση Ξερόκαμπος της Κοινότητας 
Παλαιόχωρας (Ν. Χανιών). 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται επί της οδού Πελλήνης αρ. 4 του ρυμοτομι¬ 
κού σχεδίου του Δήμου Αθηναίων και καθορισμός 


ειδικών όρων και περιορισμών δόμησης. 2 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών (Ν. 
Αττικής) και καθορισμός ειδικών όρων και περιορι¬ 
σμών δόμησης αυτού. ... 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης της έκτασης του Αστικού 
Οικοδομικού Συνεταιρισμού «ΠΑΝΟΡΑΜΑ» ΣΥΝ Π.Ε. 
στη θέση Ξερόκαμπος της Κοινότητας Παλαιόχωρας 
(Ν. Χανιών). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33), όπως το 
άρθρο 7 συμπληρώθηκε με την παρ. 1 του άρθρου 12 του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδος (ΟΚΧΕ) και άλλες σχετικές διατά¬ 
ξεις» (Α' 141) και η παραγρ. 1 του άρθρου 42 τροποποιή¬ 
θηκε με την παρ. 11 του άρθρου 98 του Ν. 1892/1990 
«Για τον εκσυγχρονισμό και την ανάπτυξη και άλλες διατά¬ 
ξεις» (Α' 101). 

2. Τις διατάξεις των άρθρων 17 (παρ. 2) 18 και 19 (παρ. 


2) του Π,Δ/τος 93/1987 «Αναμόρφωση και ενοποίηση της 
νομοθεσίας για τους οικοδομικούς συνεταιρισμούς, τρό¬ 
πος οργάνωσης διοίκησης και λειτουργίας αυτών και πο¬ 
λεοδόμηση εκτάσεων οικοδομικών συνεταιρισμών και οι¬ 
κοδομικών οργανισμών» (Α' 52), όπως το άρθρο 18 τροπο¬ 
ποιήθηκε με την παρ. 3 του άρθρου 1 του Π.Δ/τος 448/ 
1991 (Α' 165). 

3. Τις διατάξεις του άρθρου - 3 του Ν.Δ/τος της 
17.7.1923 «Περί σχεδίων πόλεων κ.λπ.» όπως μεταγενέ¬ 
στερα τροποποιήθηκαν και συμπληρώθηκαν. 

4. Τις διατάξεις των άρθρων 6 (παρ. 1), 7,8,9 και 16 του 
Ν. 1577/1985 «Γενικός Οικοδομικός Κανονισμός» (Α' 
210), όπως τροποποιήθηκαν με το άρθρο 13 (παρ. 1,2,3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδος (ΟΚΧΕ) (Α' 141)» και το άρθρο 1 
(παρ. 3, 4) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις (Α' 
91). 

5. Τις διατάξεις της παρ. 1 (περ. ιδ) του άρθρου 23 του 
Ν. 1558/1985 «Κυβέρνηση και Κυβερνητικά Όργανα» (Α' 
137). 

6. Την 65760/3390/22.5.1992 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής 
ενότητας Παλαιοχώρας της Κοινότητας Παλαιοχώρας (Ν. 
Χανιών)». 

7. Την 53586/6312/14.7.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημο¬ 
σίων Έργων «Έγκριση προδιαγραφών πολεοδόμησης 
εκτάσεων που ανήκουν σε Οικοδομικούς Συνεταιρισμούς 
και Οικοδομικούς Οργανισμούς» (Β' 534). 

8. Την 26728/703/1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
Γενικού Πολεοδομικού Σχεδίου (Γ.Π.Σ.) της Κοινότητας 
Παλαιοχώρας (Ν. Χανιών) (Δ' 315)», όπως αναδημοσιεύ- 
θηκε με την 67194/3438/23.5.1992 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Έγκριση Γ ενικού Πολεοδομικού Σχεδίου (Γ.Π.Σ.) της 
Κοινότητας Παλαιοχώρας (Ν. Χανιών)» (Δ' 575). 

9. Την 2384/22.1.1992 συμβολαιογραφική πράξη πα¬ 
ραχώρησης και μεταβίβασης των κοινοχρήστων - κοινω¬ 
φελών χώρων της συμβολαιογράφου Κανδάλου, επαρχίας 
Σέλινου, Παγώνας Ζαρβουδάκη - Σγουρομάλλη. 

10. Την 80/1990 γνωμοδότηση του Κοινοτικού Συμ¬ 
βουλίου Παλιοχώρας. 

11. Την 2/πρακτ. 33/22.11.1990 γνωμοδότηση του 
Συμβουλίου Χωροταξίας, Οικισμού και Περιβάλλοντος Ν. 
ΧανΙων. 

12. Τις 147 και 442/1992 γνωμοδοτήσεις του Συμβου¬ 
λίου της ΕπικρατεΙας με πρόταση του Υπουργού Περιβάλ¬ 
λοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

Εγκρίνεται το πολεοδομικό σχέδιο της έκτασης ιδιοκτη¬ 
σίας του Οικοδομικού Συνεταιρισμού με την επωνυμία 
«Αστικός Οικοδομικός Συνεταιρισμός “ΠΑΝΟΡΑΜΑ” ΣΥΝ. 
Π.Ε.» που βρίσκεται στη θέση «Ξερόκαμπος» της Κοινότη¬ 
τας Παλαιοχώρας (Ν. Χανιών) με τον καθορισμό οικοδομή¬ 
σιμων χώρων, οδών, πεζοδρόμων, κοινοχρήστων χώρων 
πρασίνου, χώρων στάθμευσης, παιδικών χαρών, χώρου 
πάρκου, πλατείας χώρου, που παραχωρείται στην Κοινό¬ 
τητα (με στοιχεία αβγδεζα, ηθιη, ΑΒΓΔΕΖΑκαιΑΗ 
θ IΚ Β Α), όπως οι ρυθμίσεις αυτές φαίνονται στο σχετικό 
πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 83044/1992 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3 

1. Στους οικοδομήσιμους χώρους που χαρακτηρίζονται 
στο σχετικό διάγραμμα με στοιχεία αβγδεζα, ηθιη, ΑΒ 
ΓΔΕΖΑκαιΑΗΘΙΚΒΑ (χώρος που παραχωρείται στην 
Κοινότητα) επιτρέπονται οι χρήσεις δημοτικού σχολείου - 
νηπιαγωγείου, βρεφονηπιακού σταθμού, κτιρίων κοινοτι¬ 
κών υπηρεσιών - γραφεία και βιβλιοθήκη. 

2. Στους λοιπούς οικοδομήσιμους χώρους της παρα¬ 
πάνω περιοχής επιτρέπεται η χρήση μόνο κατοικίας. 

Άρθρο 4 

Στο πρόσωπο των οικοπέδων επιβάλλεται προκήπιο 


πλάτους δύο και μισού (2,5), τεσσάρων (4), πέντε (5), έξι 
(6) μέτρων όπως φαίνεται στο ίδιο διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 

1. Ελάχιστο πρόσωπο: δέκα (10) μ. 

Ελάχιστο εμβαδόν: τετρακόσια (400) τ.μ. 

2. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας τους. 

3. α) Τα κτίρια βιβλιοθήκης και δημ. οργανισμών τοπο¬ 
θετούνται εντός του περιγράμματος που προσδιορίζεται 
με κόκκινη γραμμή, όπως φαίνεται στο ως άνω διάγραμμα 
του άρθρου 1. 

β) Καθορίζονται με μπλε γραμμή τα όρια υποχρεωτικών 
πλαγιών και οπισθίων ακαλύπτων χώρων. 

4. Συντελεστής δόμησης: έξι δέκατα (0,6) με μέγιστο 
εμβαδό δομημένης επιφάνειας ανά μερίδα διακόσια σα¬ 
ράντα (240) τ.μ. 

5. Μέγιστο επιτρεπόμενο ύψος των κτιρίων: οκτώ (8) 
μέτρα. 

6. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ3). 

7. Το ύψος των κτιρίων σε περίπτωση κατασκευής κε¬ 
κλιμένης στέγης προσαυξάνεται κατά ένα και μισό (1,5) 
μέτρα. 

8. Το είδος του στηθαίου εγκρίνεται από την Ε.Π.Α.Ε. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 16 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΑΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 93485/6893 (2) 

Χαρακτηρισμός ως διατηρητέου του κτιρίου που βρίσκεται 

επί της οδού Πελλήνης αρ. 4 του ρυμοτομικού σχεδίου 

του Δήμου Αθηναίων και καθορισμός ειδικών όρων και 

περιορισμών δόμησης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ 1503/1991 απόφαση του Πρωθυπουργού και 
του Υπουργού ΠΕΧΩΔΕ «Καθορισμός αρμοδιοτήτων του 
Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β' 702). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού ΠΕΧΩΔΕ 
στον Γενικό Γραμματέα, στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Υπουργείου Περιβάλλοντος, Χωροταξίας και Δημοσίων 
Έργων» (Β' 435). 

4. Την από 13.7.1992 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του ΥΠΕΧΩΔΕ. 

5. Τις διατάξεις του άρθρου 27Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α’ 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού. 

6. Την από 30.7.1992 (αρ. πρωτ. 77349/7310/ 
30.7.92) σύμφωνη γνώμη του Μιχαήλ Κατσίγερα, αποφα¬ 
σίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Δήμου Αθηναίων (Ν. 
Αττικής) επί της οδού Πελλήνης αρ. 4, φερόμενο ως ιδιο¬ 


κτησία της Ανώνυμης Εταιρείας με την επωνυμία «Μιχαήλ 
Κατσίγερας Α.Ε.», όπως αυτό φαίνεται με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 93485/1992 πράξη 
του και που αντίτυπό του σε φωτοσμίκρυνση δημοσιεύεται 
με την παρούσα απόφαση. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Ως διατηρητέο καθορίζεται το αρχικό κτίριο καθώς 
και οι εναρμονιζόμενες σε αυτό μεταγενέστερες προσθή¬ 
κες όχι όμως και τα πόσης φύσεως προσκτίσματα τα οποία 
αλλοιώνουν το κτίριο. Ο χαρακτηρισμός των αλλοιούντων 
το αρχικό κτίριο προσκτισμάτων που δύνανται να αφαιρε- 
θούν γίνεται από την Επιτροπή Πολεοδομικού και Αρχιτε¬ 
κτονικού Ελέγχου. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων η στατική ενίσχυση και η εσωτερική διαρρύθ¬ 
μιση εφόσον δεν αλλοιώνεται ο γενικός αρχιτεκτονικός 
χαρακτήρας του κτιρίου και δεν θίγονται τα διατηρητέα 
στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. Επιτρέ¬ 
πεται μόνο η τοποθέτηση επιγραφών περιορισμένων δια¬ 
στάσεων που πληροφορούν για τη χρήση των χώρων του 
κτιρίου. 

6. Για οποιαδήποτε επέμβαση στο εξωτερικό του διατη¬ 
ρητέου κτιρίου καθώς και για την τοποθέτηση επιγραφών, 
απαιτείται η έγκριση της Επιτροπής Πολεοδομικού και Αρ¬ 
χιτεκτονικού Ελέγχου (Ε.Π.Α.Ε.). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1992 

Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

Αριθ. 94818/6937 (3) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου Αθηνών (Ν. Αττικής) 

και καθορισμός ειδικών όρων και περιορισμών δόμησης 

αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ 1503/1991 απόφαση του Πρωθυπουργού και 
του Υπουργού ΠΕΧΩΔΕ «Καθορισμός αρμοδιοτήτων του 
Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β' 702). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού ΠΕΧΩΔΕ 
στον Γενικό Γραμματέα, στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Υπουργείου Περιβάλλοντος, Χωροταξίας και Δημοσίων 
Έργων» (Β' 435). 

4. Την από 55012/2977/20.4.1992 αιτιολογική έκθεση 
της Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών του ΥΠΕΧΩΔΕ. 

5. Την από 29.5.1992 (αριθ. πρωτ. 68958/5533/ 
3.6.92) αίτηση - αντιρρήσεις της Ελένης Αγαπητίδου. 

6. Τις από 19.6.92 παρατηρήσεις επί των αντιρρήσεων 
των ενδιαφερομένων. 

7. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο 1 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Δήμου Αθηναίων (Ν. 
Αττικής) περιοχή Νότια Ακρόπολης επί της οδού Καλλι- 
σπέρη αρ. 10, φερόμενο ως ιδιοκτησία Ελένης Αγαπητί¬ 
δου όπως φαίνεται με μαύρη διαγράμμιση στο σχετικό 


πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την 94818/1992 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. Διατηρητέο χαρακτηρίζεται το αρχικό 
κτίριο, όπως και οι εναρμονιζόμενες με το αρχικό κτίριο 
μεταγενέστερες προσθήκες όχι όμως και τα πάσης φύσης 
καθ’ ύψος ή κατ’ επέκταση υπάρχοντα προσκτίσματά του 
που αλλοιώνουν το αρχικό κτίριο. Ο καθορισμός των προ- 
σκτισμάτων που αλλοιώνουν το αρχικό κτίριο πραγματο¬ 
ποιείται από την Επιτροπή Πολεοδομικού και Αρχιτεκτονι¬ 
κού Ελέγχου (ΕΠΑΕ). 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και παρεμβάσεις για λόγους λειτουργικούς του προτεινό- 
μενου να χαρακτηρισθεί ως διατηρητέο κτίριο, εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. Επιτρέ¬ 
πεται μόνο η τοποθέτηση επιγραφών περιορισμένων δια¬ 
στάσεων που πληροφορούν για τη χρήση των χώρων του 
κτιρίου. 

5. Αίτηση για προσθήκη στο διατηρητέο κτίριο αποστέλ- 
λεται από την πολεοδομική υπηρεσία στην αρμόδια υπη¬ 
ρεσία του ΥΠΕΧΩΔΕ με σύμφωνη γνώμη της ΕΠΑΕ για ει¬ 
δικές ρυθμίσεις σύμφωνα με τις διατάξεις του άρθρου 4 
παρ. 2 του Ν. 1577/85 (ΦΕΚ 21ΟΑ) εφόσον δεν παραβλά¬ 
πτεται το διατηρητέο κτίριο και ο χώρος που το περιβάλ¬ 
λει. 

6. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου όπως και για την τοποθέ¬ 
τηση επιγραφών, απαιτείται η έγκριση της ΕΠΑΕ. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1992 

Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΥΠΟΥΡΓΕΙΟ! ΔΗΜΟΣΙΟΝ ΕΡΓΟΠ 

ηΜΚΙΜ ΤΜΟΓΜΜΙΕΜ *«Ι «ΤΜΜΤΜίΓΙΙΙί 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











